pythainlp/thai-wiki-dataset-v4 huggingface dataset:
หน่วยความจำระยะสั้นแบบยาว

หน่วยความจำระยะสั้นแบบยาว (long short-term memory, LSTM) เป็นสถาปัตยกรรมโครงข่ายประสาทแบบเวียนซ้ำ (RNN) ที่ใช้ในสาขา การเรียนรู้เชิงลึก LSTM ต่างจากโครงข่ายประสาทเทียมแบบป้อนไปข้างหน้าแบบมาตรฐานตรงที่ LSTM มีจุดเชื่อมต่อป้อนกลับที่ทำให้เป็น "ตัวคำนวณเอนกประสงค์" (กล่าวคือสามารถคำนวณอะไรก็ได้ที่เครื่องทัวริงสามารถคำนวณได้) LSTM สามารถประมวลผลได้ไม่เพียงแต่จุดข้อมูลเดียว (เช่น รูปภาพ) แต่ยังรวมถึงแถวลำดับข้อมูลทั้งหมด (เช่น เสียงพูดหรือวิดีโอ) ตัวอย่างเช่น LSTM สามารถนำไปใช้กับงานต่าง ๆ อย่างการรู้จำลายมือเขียนที่เชื่อมต่อแบบไม่แบ่งส่วน และ การรู้จำคำพูด นิตยสาร Bloomberg Businessweek ได้เขียนไว้ว่า "ความสามารถนี้ทำให้ LSTM เป็นความสำเร็จด้านปัญญาประดิษฐ์ที่มีในเชิงพาณิชย์มากที่สุด ซึ่งใช้สำหรับทุกอย่างตั้งแต่การทำนายโรคไปจนถึงการแต่งเพลง"
หน่วย LSTM โดยทั่วไปประกอบขึ้นจากเซลล์ที่ประกอบไปด้วย ประตูป้อนเข้า (input gate), ประตูขาออก (output gate) และ ประตูลืมเลือน (forget gate) ตัวเซลล์จะเก็บค่าตามช่วงเวลาที่กำหนดโดยประตูทั้ง 3 ช่องจะควบคุมการไหลของข้อมูลเข้าและออกจากเซลล์จัดเก็บข้อมูล
โครงข่าย LSTM เหมาะอย่างยิ่งสำหรับปัญหาการจำแนกเชิงสถิติ การประมวลข้อมูลอิเล็กทรอนิก และ การทำนาย ตามข้อมูลอนุกรมเวลา เนื่องจากโครงข่าย LSTM อาจส่งผลให้เกิดความแตกต่างตามช่วงเวลาที่ไม่ทราบระหว่างเหตุการณ์สำคัญในอนุกรมเวลา LSTM ได้รับการพัฒนาขึ้นมาเพื่อจัดการกับ ปัญหาความชันอันตรธานซึ่งอาจเกิดขึ้นเมื่อฝึก RNN แบบดั้งเดิม
LSTM อยู่ในกระแสหลักจนถึงช่วงทศวรรษ 2010 แต่ตั้งแต่ ปี 2017 เป็นต้นมาได้ถูกแทนที่ด้วยแบบจำลองที่มีประสิทธิภาพสูงกว่าที่เรียกว่า ทรานส์ฟอร์เมอร์
แอมะซอนเว็บเซอร์วิซ

Amazon Web Services (เรียกย่อว่า AWS) เป็นบริการการประมวลผลแบบกลุ่มเมฆที่ให้บริการโดย Amazon.com บริการนี้เปิดตัวในปี 2006 และครองอันดับหนึ่งใน IaaS โดยมีส่วนแบ่งทั่วโลก 39% ลูกค้ามากกว่าล้านรายทั่วโลก และในญี่ปุ่นมีการใช้งานหลายแสนราย
AWS เป็น IaaS ที่ใช้เป็นโครงสร้างพื้นฐานสำหรับระบบองค์กรและเป็นผู้นำเหนือบริการอื่น ๆ อย่างล้นหลาม ทำให้เป็นมาตรฐานที่แท้จริง ได้รับการเสนอชื่อให้เป็นผู้นำใน Magic Quadrant ของบริษัท Gartner สำหรับโครงสร้างพื้นฐานคลาวด์และบริการแพลตฟอร์ม (CIPS) เป็นเวลา 12 ปี มีการนำแนวทางนวัตกรรมที่เน้นลูกค้าเป็นศูนย์กลางมาใช้ โดยบริการและฟีเจอร์มากกว่า 90% ได้รับการพัฒนาและเผยแพร่ตามคำขอของลูกค้า
AWS ให้บริการการประมวลผล, พื้นที่จัดเก็บ, ฐานข้อมูล, เครือข่าย, ความปลอดภัย, คลาวด์แบบไฮบริด, อุปกรณ์เคลื่อนที่, การวิเคราะห์, การเรียนรู้ของเครื่อง/ปัญญาประดิษฐ์ (ML/AI), IoT, ความเป็นจริงเสมือน/ความเป็นจริงเสริม (VR/AR)), หุ่นยนต์ และสาขาอื่น ๆ สามารถสร้างโครงสร้างพื้นฐานด้านไอทีที่ผู้ใช้ต้องการได้อย่างรวดเร็ว เริ่มต้นด้วยการเปิดตัว Amazon Simple Queue Service (SQS) ใน ปี 2004 และปัจจุบันมีบริการมากกว่า 200 รายการ บริการที่ได้รับความนิยมที่สุด ได้แก่ Amazon Elastic Compute Cloud (EC2) และ Amazon Simple Storage Service (S3) ซึ่งเปิดตัวพร้อมกับการเปิดตัวบริการของ AWS
สึรูงาชิมะ

สึรูงาชิมะ  เป็นนครที่ตั้งอยู่ทางตอนกลางของจังหวัดไซตามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กันยายน ค.ศ. 2024 ประมาณ 70,109 คน มีความหนาแน่นของประชากร 3,972 คนต่อตารางกิโลเมตร
ภูมิศาสตร์.
สึรูงาชิมะตั้งอยู่บริเวณจุดศูนย์กลางทางภูมิศาสตร์ของจังหวัดไซตามะ สถานีรถไฟสึรูงาชิมะอยู่ห่างจากสถานีรถไฟอิเกบูกูโระในโตเกียวประมาณ 40 นาทีโดยรถไฟด่วนโทบุสายโทโจ สึรูงาชิมะตั้งอยู่ที่ปลายสุดของที่ราบสูงอิรูมะ และมีระดับความสูงเหนือน้ำทะเลประมาณ 30 ถึง 50 เมตร โดยค่อย ๆ ลดระดับลง จากทิศตะวันตกเฉียงใต้ไปยังทิศตะวันออกเฉียงเหนือ
ภูมิอากาศ.
สึรูงาชิมะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของสึรูงาชิมะอยู่ที่ 13.9 องศาเซลเซียส ปริมาณน้ำฝนเฉลี่ยทั้งปีอยู่ที่ 1,448 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 25.6 องศาเซลเซียส และต่ำสุดในเดือนมกราคมอยู่ที่ประมาณ 2.3 องศาเซลเซียส
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของสึรูงาชิมะมีแนวโน้มคงที่ หลังจากเติบโตอย่างรวดเร็วมาหลายทศวรรษ
ประวัติศาสตร์.
พื้นที่บริเวณสึรูงาชิมะมีผู้อยู่อาศัยมาตั้งแต่สมัยก่อนประวัติศาสตร์ มีการพบเนินฝังศพขนาดใหญ่หลายแห่งจากยุคโคฟุง ซึ่งปัจจุบันได้รับการอนุรักษ์อยู่ภายในเขตเมือง ในช่วงยุคเอโดะ พื้นที่ส่วนใหญ่ตกอยู่ภายใต้การควบคุมของแคว้นศักดินาคาวาโงเอะ ต่อมาในยุคเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงมีการจัดตั้งหมู่บ้านสึรูงาชิมะขึ้นภายในอำเภอโคมะ จังหวัดไซตามะ ต่อมาอำเภอโคมะก็ถูกยุบไปเมื่อ ค.ศ. 1896 และกลายเป็นส่วนหนึ่งของอำเภออิรูมะ หมู่บ้านสึรูงาชิมะได้รับการยกฐานะเป็นเมืองเมื่อวันที่ 1 เมษายน ค.ศ. 1966 และได้รับการยกฐานะเป็นนครเมื่อวันที่ 1 กันยายน ค.ศ. 1991
การเมืองการปกครอง.
นครสึรูงาชิมะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครสึรูงาชิมะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครสึรูงาชิมะเป็นส่วนหนึ่งของเขตเลือกตั้งที่ 10 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
สึรูงาชิมะซึ่งเคยเป็นชุมชนเกษตรกรรมมาก่อน ปัจจุบันได้เริ่มกลายมาเป็นชุมชนที่อยู่อาศัยมากขึ้นเรื่อย ๆ โดยมีประชากรมากกว่าหนึ่งในสามที่เดินทางไปทำงานในมหานครโตเกียวและนครคาวาโงเอะ
การศึกษา.
โรงเรียนรัฐบาลประกอบด้วยโรงเรียนที่สังกัดเทศบาลนครสึรูงาชิมะ ได้แก่ โรงเรียนประถมศึกษา 8 แห่ง และโรงเรียนมัธยมศึกษาตอนต้น 5 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง
วังมัฏฏาญเจริ

วังมัฏฏาญเจริ  หรือ วังดัตช์ เป็นวังในมัฏฏาญเจริ เมืองโกจจิ รัฐเกรละ ประเทศอินเดีย เป็นที่รู้จักจากจิตรกรรมฝาผนังแบบเกรละที่แสดงภาพบุคคลของราชาแห่งโกจจิ วังได้รับการขึ้นทะเบียนแหล่งมรดกโลกเบื้องต้นของยูเนสโก แม้ว่าจะเรียกกันว่า "วังดัตช์" แต่วังนี้สร้างขึ้นโดยจักรวรรดิโปรตุเกสเป็นของขวัญแก่ราชอาณาจักรโกจจิ
ประวัติศาสตร์.
จักรวรรดิโปรตุเกสสร้างวังนี้ขึ้นเป็นของขวัญแก่กษัตริย์แห่งโกจจิในประมาณปี 1545 เพื่อปลอบใจกษัตริย์หลังชาวโปรตุเกสเข้าปล้นสะดมวิหารในบริเวณโดยรอบ นับตั้งแต่นักสำรวจชาวโปรตุเกส วัสโก ดา กามา เทียบท่าจอดที่กัปปัฑในปี 1498 และได้รับการต้อนรับโดยผู้ปกครองแห่งโกจจิ โปรตุเกสได้รับเอกสิทธิ์ในการสร้างโรงงานในมัฏฏาญเจริ กระทั่งถูกดัตช์เข้ายึดครองในปี 1663 ตามด้วยไฮเดอร์ อะลี และอังกฤษตามลำดับ
สถาปัตยกรรม.
วังสร้างขึ้นด้วยศิลปะแบบนาฬุเกฏฏุ ซึ่งเป็นรูปแบบพื้นถิ่นของเกรละ โดยมีลานกลาง องค์ประกอบบางประการของวัง เช่น ลักษณะส่วนโค้งและสัดส่วนของห้องโถง แสดงให้เห็นถึงอิทธิพลยุโรปผสานกับนาฬุเกฏฏุ
ฟังก์ชันซอฟต์แมกซ์

ฟังก์ชันซอฟต์แมกซ์ (softmax function) หรือ ฟังก์ชันเลขชี้กำลังที่ทำให้เป็นปกติ (normalized exponential function) เป็นส่วนขยายแบบหลายมิติของฟังก์ชันซิกมอยด์ มักใช้เป็นฟังก์ชันกระตุ้นสำหรับขั้นสุดท้ายในปัญหาการจำแนกประเภทเป็นหลายประเภท เนื่องจากสามารถแปลงค่าขาออกของ โครงข่ายประสาทเทียมให้เป็นการการแจกแจงความน่าจะเป็นได้
ชื่อฟังก์ชันซอฟต์แมกซ์เป็นคำที่ใช้ในสาขาปัญญาประดิษฐ์ เดิมทีฟังก์ชันนี้มีต้นกำเนิดมาจาก การแจกแจงบ็อลทซ์มัน ในทางกลศาสตร์เชิงสถิติ จัดพิมพ์โดยลูทวิช บ็อลทซ์มัน ในปี 1868 แม้ว่ามักจะใช้ร่วมกับเอนโทรปีไขว้ แต่แนวคิดในการรวมการแจกแจงบ็อลทซ์มันและเอนโทรปี ก็มีต้นกำเนิดมาจากกลศาสตร์ทางสถิติ นอกจากนี้ยังใช้ในเครื่องบ็อลทซ์มันด้วย แต่ในปี 1989 จอห์น เอส. บริเดิล ได้ตั้งชื่อว่าซอฟต์แมกซืนี้ให้
คำนิยาม.
ฟังก์ชันซอฟต์แมกซ์รับค่าป้อนเข้าเป็นเวกเตอร์ <math>\boldsymbol{z}</math> ของจำนวนจริง K ตัว และทำการปรับให้เป็นปรกติเพื่อแสดงการแจกแจงความน่าจะเป็น ซึ่งประกอบด้วยความน่าจะเป็น K ที่เป็นสัดส่วนกับเลขชี้กำลังของข้อมูลป้อนเข้า กล่าวอีกนัยหนึ่ง เมื่อใช้ฟังก์ชันซอฟต์แมกซ์ แต่ละองค์ประกอบจะมีค่าอยู่ภายในช่วง (0, 1) และผลรวมขององค์ประกอบทั้งหมดจะกลายเป็น 1 ดังนั้นจึงตีความได้ว่าเป็น ความน่าจะเป็น ยิ่งค่าป้อนเข้ามีค่ามากเท่าใด ความน่าจะเป็น ก็จะยิ่งมากขึ้นเท่านั้น
สำหรับฟังก์ชันซอฟต์แมกซ์มาตรฐาน (หน่วย) <math>\sigma : \R^K\to (0,1)^K</math>โดยที่ <math>K \ge 1</math> นิยามได้ดังนี้
 <math>\sigma(\boldsymbol{z})_i = \frac{e^{z_i}}{\textstyle\sum\limits_{j=1}^K e^{z_j}} \quad \text{ for } i = 1, \dotsc, K \text{ and } \mathbf z=(z_1,\dotsc,z_K) \in \R^K</math>
นั่นคือแต่ละองค์ประกอบของ <math>z_i</math> ของเวกเตอร์ป้อนเข้า <math>\boldsymbol{z}</math> จะถูกทำให้ค่าเป็นปรกติโดยใช้ฟังก์ชันเลขชี้กำลังฐานธรรมชาติ และหารด้วยผลรวมของค่ากำลังเหล่านี้ทั้งหมด การทำให้เป็นปรกตินี้ส่งผลให้เกิดเวกเตอร์เอาท์พุต <math>\sigma(\boldsymbol{z})</math> รับประกันว่าผลรวมของส่วนประกอบคือ 1
ความสัมพันธ์กับฟังก์ชันซิกมอยด์.
ในปัญหาการจำแนกเป็น 2 ประเภทซึ่ง K=2 นั้นถ้าให้ <math>z = z_1 - z_2</math> จะได้เป็นฟังก์ชันซิกมอยด์มาตรฐาน
 <math>\sigma(\boldsymbol{z})_1 = \frac{e^{z_1}}{e^{z_1} + e^{z_2}} = \frac{e^{z_1}}{e^{z_1} + e^{z_1 - z}} = \frac{1}{1 + e^{-z}} = \varsigma_1 (z)</math>
การแพร่กระจายย้อนกลับ

การแพร่กระจายย้อนกลับ (backpropagation) เป็นขั้นตอนวิธีการเรียนรู้ของเครื่องสำหรับโครงข่ายประสาทเทียม
ภาพรวม.
การแพร่กระจายย้อนกลับเป็นขั้นตอนวิธีที่สามารถทำการปรับแก้ (เรียนรู้) ค่าพารามิเตอร์น้ำหนักของโครงข่ายประสาทเทียม ซึ่งเป็นแบบจำลองทางคณิตศาสตร์ได้ไม่ว่าจะมีกี่ชั้นก็ตาม ได้รับการนำมาใช้เป็นวิธีการเรียนรู้หลักสำหรับการเรียนรู้เชิงลึก
ขั้นตอนวิธีมีดังนี้:
เมื่อทำตามขั้นตอนนี้แล้ว ค่าความผิดพลาดจะถูกแพร่กระจายย้อนกลับจากเซลล์ในชั้นสุดท้ายไปสู่ชั้นแรกสุด ทำให้ค่าพารามิเตอร์น้ำหนักในเซลล์ทั้งหมดได้รับการปรับแก้ ในทางเทคนิคแล้วการแพร่กระจายย้อนกลับจะคำนวณความชันของข้อผิดพลาดสำหรับพารามิเตอร์น้ำหนักที่เปลี่ยนแปลงค่าได้บนโครงข่าย ค่าความชันนี้มักใช้ในวิธีการเคลื่อนลงตามความชัน ซึ่งเป็นขั้นตอนวิธีง่าย ๆ ที่ใช้ในการลดข้อผิดพลาดให้เหลือน้อยที่สุด คำว่าการแพร่กระจายย้อนกลับยังใช้ในความหมายทั่วไปกว่านั้นได้ โดยครอบคลุมขั้นตอนการค้นหาความชันและการเคลื่อนลงแบบสุ่มที่ชันที่สุด
ฟังก์ชันกระตุ้นที่ใช้ในเซลล์ประสาทเทียมจะต้องสร้างหาอนุพันธ์ได้ นอกจากนี้ยังมีความเกี่ยวข้องอย่างใกล้ชิดกับ วิธีเกาส์–นิวตัน
เนื่องจากนี่เป็นวิธีแก้ปัญหาการหาค่าเหมาะที่สุดทางคณิตศาสตร์ประเภทหนึ่ง จึงมีการนำการเรียนรู้แบบเป็นชุดหรือการเรียนรู้แบบเชื่อมตรงมาใช้ โดยทั่วไปแล้วจะทำการเรียนรู้โดยแบ่งข้อมูลเป็นชุดย่อยแล้วใช้วิธีการเคลื่อนลงตามความชันแบบเฟ้นสุ่ม
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดลพบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลพบุรี, อำเภอพัฒนานิคม, อำเภอท่าวุ้ง และอำเภอบ้านหมี่
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโคกสำโรง, อำเภอชัยบาดาล, อำเภอสระโบสถ์, อำเภอท่าหลวง, กิ่งอำเภอโคกเจริญ, กิ่งอำเภอหนองม่วง และกิ่งอำเภอลำสนธิ
คณะผู้แทนสังเกตการณ์ทางทหารของสหประชาชาติในอินเดียและปากีสถาน

คณะผู้แทนสังเกตการณ์ทางทหารของสหประชาชาติในอินเดียและปากีสถาน  ก่อตั้งขึ้นโดยคณะมนตรีความมั่นคงแห่งสหประชาชาติในปี พ.ศ. 2492 เพื่อสังเกตการณ์การหยุดยิงระหว่างอินเดียและปากีสถานในภูมิภาคกัศมีร์
ประวัติ.
คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ก่อตั้งขึ้นโดยข้อตกลงการาจีในปี พ.ศ. 2492 ซึ่งกำหนดแนวหยุดยิงภายใต้การดูแลของผู้สังเกตการณ์ทางทหารของสหประชาชาติ กลุ่มผู้สังเกตการณ์ที่ไม่มีอาวุธกลุ่มแรกมาถึงพื้นที่ภารกิจในเดือนมกราคม พ.ศ. 2492 เพื่อดูแลการหยุดยิงระหว่างอินเดียและปากีสถาน
บทบาทและความรับผิดชอบ.
ภารกิจหลักของคณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ได้แก่ การสังเกตการณ์และการรายงาน การสืบสวนข้อร้องเรียนเกี่ยวกับการละเมิดการหยุดยิง และการส่งผลการค้นพบไปยังแต่ละฝ่ายและเลขาธิการ ภารกิจนี้มีบทบาทสำคัญในการติดตามและรายงานสถานการณ์ตลอดแนวควบคุม (Line of Control: LoC) จึงมีส่วนสนับสนุนการรักษาสันติภาพและเสถียรภาพในภูมิภาค
ความท้าทาย.
คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) เผชิญอุปสรรคหลายประการในการปฏิบัติหน้าที่ ได้แก่ ข้อจำกัดในการเดินทางของเจ้าหน้าที่ UNMOGIP ความล่าช้าในการขอวีซ่า และความยากลำบากในการดำเนินงาน
การพัฒนาล่าสุด.
ในปี พ.ศ. 2566 เจ้าหน้าที่ระดับสูงของสหประชาชาติรายงานว่าการหยุดยิงตามแนวควบคุม (LoC) ยังคงดำเนินต่อไป โดยมีรายงานการละเมิดเพียง 2 ครั้งเท่านั้น นอกจากนี้ รองผู้ว่าราชการแคว้นชัมมูและกัศมีร์ นายมาโนจ ซินฮา ได้ระบุว่ารัฐบาลจะสอบสวนประเด็นที่เกี่ยวข้องกับการปิดสำนักงานสหประชาชาติในกัศมีร์
ส่วนที่เหลือของโลก

ในการแข่งขันกีฬาและเกมระดับนานาชาติ ส่วนที่เหลือของโลก หรือ ประเทศอื่นๆ มักหมายถึงทีมผู้เล่นจากประเทศหลายประเทศแข่งขันกับบุคคลคนเดียวหรือทีมจากกลุ่มเดียว เช่น สโมสรหรือประเทศ
ภาพรวม.
เนื่องจากทีมส่วนที่เหลือของโลกมักมีประสบการณ์น้อยมากในการเล่นร่วมกันหรือทำงานเป็นทีม ความสามารถของทีมจึงไม่ถือเป็นตัวบ่งชี้ความสามารถที่แท้จริงไม่ว่าจะในแข่งขันในฐานะส่วนบุคคลหรือในฐานะสมาชิกของทีมประจำของพวกเขา ดังนั้นเกมที่เล่นกับทีมส่วนที่เหลือของโลกจึงมักไม่ถือเป็นการแสดงความสามารถที่แท้จริงของส่วนที่เหลือของโลกหรือทีมที่แข่งขันกับพวกเขา ดังนั้น การแข่งขันกับทีมที่เหลือของโลกจึงมักจัดขึ้นเป็นงานครั้งเดียว ไม่ว่าจะเป็นเกมกระชับมิตรหรือเพื่อวัตถุประสงค์พิเศษที่ไม่ใช่การแข่งขัน เช่น ความช่วยเหลือระหว่างประเทศ หรือการรำลึก
อย่างไรก็ตาม งานบางงานดังกล่าวสามารถจัดการแข่งขันที่น่าตื่นตาตื่นใจและเข้มข้นได้ เช่น เกมหมากรุกระหว่างแกรี คาสปารอฟและส่วนที่เหลือของโลกในปี 1999 และการแข่งขันหมากรุกแมตช์สหภาพโซเวียตและรัสเซียปะทะส่วนที่เหลือของโลก
ในการแข่งขันกีฬา.
ในกีฬารักบี้ ทีมสัญชาติอื่นได้ลงแข่งขันตั้งแต่ปี 1904 ถึง 1975 ในรักบี้ยูเนียน โดยทีมบริติชแอนด์ไอริชไลออนส์ปะทะทีมส่วนที่เหลือของโลกที่ 15 ในปี 1986
ในกีฬาบาสเก็ตบอล การแข่งขันไชรซิงสตาร์สชาเลนจ์ของเอ็นบีเอเผชิญหน้ากับทีมสหรัฐอเมริกากับทีมโลกตั้งแต่ปี 2015
ในการแข่งขันอื่นๆ.
การประกวดเพลงยูโรวิชัน.
ในวันที่ 22 พฤศจิกายน ค.ศ. 2022 สหภาพการแพร่สัญญาณวิทยุและโทรทัศน์แห่งยุโรปได้ประกาศว่าตั้งแต่ปี 2023 การประกวดเพลงยูโรวิชันจะรวมผลการลงคะแนนเสียงจากผู้ลงคะแนนจากประเทศที่ไม่ได้เข้าร่วมเป็นครั้งแรก ผู้ชมจากประเทศเหล่านี้จะสามารถลงคะแนนเสียงในรายการทั้งหมด โดยคะแนนเสียงจะถูกรวมและแสดงเป็นคะแนนชุดเดียวกันในชื่อ "ส่วนที่เหลือของโลก"
โครงข่ายประสาทแบบเวียนซ้ำ

โครงข่ายประสาทแบบเวียนซ้ำ (recurrent neural network; RNN) เป็นรูปแบบหนึ่งของโครงข่ายประสาทเทียม ที่ภายในโครงสร้างมีการเวียนซ้ำอยู่ภายใน มักใช้สำหรับการจัดการกับข้อมูลอนุกรมเวลา
ภาพรวม.
โครงข่ายประสาทเทียมแบบดั้งเดิมเป็นโครงข่ายที่ค่าที่ป้อนเข้าจะเคลื่อนไปยังหน่วยที่อยู่ถัดไปโดยไม่มีการย้อนกลับมายังหน่วยเดิม เรียกว่าเป็นโครงข่ายประสาทแบบป้อนไปข้างหน้า ในทางกลับกัน โครงข่ายประสาทแบบวนซ้ำนั้นจะมีวงจรอยู่ภายใน กล่าวคือข้อมูลที่ออกจากหน่วยหนึ่งถูกป้อนเข้าให้หน่วยเดิมอีกครั้ง
โครงข่ายประสาทแบบวนซ้ำสามารถใช้สถานะภายใน (หน่วยความจำ) เพื่อประมวลผลลำดับค่าป้อนเข้าใด ๆ ซึ่งทำให้สามารถแสดงพฤติกรรมที่เปลี่ยนไปตามเวลาสำหรับอนุกรมเวลาได้ ซึ่งทำให้สามารถนำไปใช้กับปัญหาต่าง ๆ เช่น การรู้จำลายมือเขียน ซึ่งเชื่อมต่อกันอย่างไม่มีการแบ่งแยก และการรู้จำคำพูด
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดลพบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลพบุรี, อำเภอพัฒนานิคม, อำเภอท่าวุ้ง และอำเภอบ้านหมี่
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโคกสำโรง, อำเภอชัยบาดาล, อำเภอสระโบสถ์, อำเภอท่าหลวง, กิ่งอำเภอโคกเจริญ, กิ่งอำเภอหนองม่วง และกิ่งอำเภอลำสนธิ
RNN

RNN เป็นตัวย่อ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดพระธาตุ (จังหวัดกำแพงเพชร)

วัดพระธาตุ เป็นโบราณสถานร้างตั้งอยู่กลางเมืองโบราณกำแพงเพชร อุทยานประวัติศาสตร์กำแพงเพชร ในตำบลในเมือง อำเภอเมืองกำแพงเพชร จังหวัดกำแพงเพชร ระหว่างถนนราชดำเนิน 2 กับซอยปิ่นดำริห์ ทางตะวันออกของวัดพระแก้วในเขตเทศบาลเมืองกำแพงเพชร แผนผังบริเวณวัดเป็นรูปสี่เหลี่ยมผืนผ้า มีลักษณะคล้ายแผนผังของวัดสระศรีที่เมืองสุโขทัยเก่า กำแพงวัดก่อด้วยศิลาแลงปนอิฐ 
วัดพระธาตุเป็นวัดหลวงโบราณประจำเมืองกำแพงเพชร รูปแบบสถาปัตยกรรมสกุลช่างเมืองกำแพงเพชร สันนิษฐานว่าสร้างขึ้นภายหลังวัดพระแก้ว
สิ่งก่อสร้างประกอบด้วยวิหารเหลือเฉพาะส่วนฐานที่ก่อด้วยศิลาแลง ข้างบนฐานปรากฏโคนเสาสีเหลี่ยมอยู่หลายต้น ด้านหลังวิหารเป็นเจดีย์ประธานลักษณะแบบทรงระฆังก่ออิฐสภาพค่อนข้างสมบูรณ์ มีระเบียงคดรูปสี่เหลี่ยมผืนผ้าล้อมรอบเจดีย์ประธาน ระเบียงคดจะเชื่อมต่อกับฐานวิหาร ส่วนท้ายของวิหารล้ำเข้ามาอยู่ในระเบียงคด ด้านหน้าฐานวิหารมีเจดีย์รายทรงระฆังก่อด้วยอิฐ 2 องค์ และประตูซุ้มยอด เป็นประตูทางเข้าออกวัด ตั้งอยู่ด้านหน้าวิหาร ก่อด้วยศิลาแลง
เจดี แวนซ์

สิบเอก เจมส์ เดวิด แวนซ์ (ชื่อเดิม เจมส์ ดอนัลด์ โบว์แมน; เกิด 2 สิงหาคม ค.ศ. 1984) เป็นนักการเมือง นักเขียน และทหารผ่านศึกชาวอเมริกัน ปัจจุบันดำรงตำแหน่งรองประธานาธิปดีสหรัฐคนที่ 50 ภายใต้การนำของประธานาธิปดีดอนัลด์ ทรัมป์ แวนซ์ดำรงตำแหน่งสมาชิกวุฒิสภาสหรัฐ จากรัฐโอโฮโอ จากปี ค.ศ. 2023 ถึงปี ค.ศ. 2025
หลังจากจบมัธยมปลาย แวนซ์เข้าร่วมเหล่านาวิกโยธินสหรัฐ ทำหน้าที่เป็นนักข่าวทหารตั้งแต่ปี ค.ศ. 2003 ถึง 2007 แวนซ์สำเร็จการศึกษาจากมหาวิทยาลัยโอไฮโอสเตต และคณะนิติศาสตร์ของมหาวิทยาลัยเยล เขาฝึกฝนเป็นทนายความของบริษัทในช่วงสั้นๆ ก่อนที่จะเริ่มต้นอาชีพในอุตสาหกรรมเทคโนโลยีในฐานะผู้ร่วมทุน บันทึกความทรงจำของเขาชื่อ "Hillbilly Elegy" ได้รับการตีพิมพ์ในปี ค.ศ. 2016 ก่อนดัดแปลงเป็นภาพยนตร์ในปี ค.ศ. 2020
แวนซ์ชนะการเลือกตั้งสมาชิกวุฒิสภาสหรัฐในปี ค.ศ. 2022 เอาชนะทิม ไรอัน จากพรรคเดโมแครต โดยก่อนหน้านี้ แวนซ์ออกตัวคัดค้านดอนัลด์ ทรัมป์ในการเลือกตั้งปี ค.ศ. 2016 แต่หลังจากที่ทรัมป์ชนะการเลือกตั้งและดำรงตำแหน่งประธานาธบิดีสหรัฐ แวนซ์ก็กลายเป็นผู้สนับสนุนที่เข้มแข็งของทรัมป์มาโดยตลอด กระทั่งในปี ค.ศ. 2024 ทรัมป์ได้เลือกเขาให้เป็นคู่สมัครลงตำแหน่งรองประธานาธิบดีสหรัฐในที่ประชุมใหญ่ของพรรคริพับลิกัน 
แวนซ์ดำรงตำแหน่งสมาชิกวุฒิสภาสหรัฐ จากรัฐโอไฮโอ จนกระทั่งลาออกจากตำแหน่งเพื่อเตรียมดำรงตำแหน่งรองประธานาธิปดีสหรัฐในปี ค.ศ. 2025 แวนซ์เป็นรองประธานาธิปดีที่อายุน้อยที่สุดอันดับสามในประวัติศาสตร์สหรัฐ และเป็นคนแรกที่เกิดในยุคมิลเลนเนียล
แวนซ์มีลักษณะทางการเมืองคือ อนุรักษนิยมทางชาติ และประชานิยมฝ่ายขวา เขาอธิบายตัวเองว่าเป็นสมาชิกของลัทธิหลังเสรีนิยม จุดยืนทางการเมืองของเขาคือ ต่อต้านการทำแท้ง การสมรสเพศเดียวกัน การควบคุมปืน และการช่วยเหลือทางการทหารในยูเครน แวนซ์เป็นวิจารณ์อย่างตรงไปตรงมาเกี่ยวกับภาวะไร้บุตร และยอมรับว่าเทววิทยาคาทอลิก มีอิทธิพลต่อจุดยืนทางสังคมการเมืองของเขา
Estola alternata

Estola alternata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากประเทศบราซิล
หอประชุมจตุมุข

หอประชุมจตุมุข ("สาลสันนิสีทจตุมุข") เป็นโรงละครในพนมเปญ ประเทศกัมพูชา มีลักษณะเป็นโถงรูปพัดและถือเป็นหนึ่งในผลงานออกแบบที่เลื่องชื่อที่สุดของสถาปนิก วัณณ์ โมลีวัณณ์ นับตั้งแต่การก่อสร้างในปี 1961 หอประชุมนี้ได้รับการเรียกขานให้เป็นหนึ่งใน "จุดหมายตาและสิ่งปลูกสร้างของรัฐเอกราชใหม่รัฐนี้"
หอประชุมเปิดใช้งานครั้งแรกในปี 1961 ภายใต้ชื่อ "La salle de conférence Chaktomuk" และใช้งานสำหรับการพบปะทางรัฐและทางศาสนาจนกระทั่งปี 1975 ในปี 1961 มีการจัดการประชุมของสมาคมพุทธศาสนิกชนโลกที่มีผู้แทนจากมากกว่ายี่สิบประเทศที่นี่ ถือเป็นการประชุมนานาชาติแรกที่จัดที่จตุมุข หอประชุมจตุมุขและโรงละครสุรมริตในทศวรรษ 1980 เรื่อยมา ได้กลายมาเป็นสัญลักษณ์ของการฟื้นฟูวัฒนธรรมหลังกัมพูชาผ่านพ้นระยะเวลาสี่ปีของเขมรแดง
หอประชุมมีขนาด 850 ที่นั่ง และออกแบบให้เป็นพื้นที่เปิดที่สามารถใช้งานได้หลายแบบ นอกจากนี้ยังมีการออกแบบให้มีการระบายอากาศจากพื้นลอยขึ้นไปหาหลังเวที ซึ่งช่วยระบบไหลเวียนอากาศของอาคาร วัณณ์ออกแบบหอประชุมนี้ให้เป็นการตีความใหม่ (reinterpretation) ของหลังคาพระราชวังหลวงกัมพูชาซึ่งตั้งอยู่ใกล้กัน
Estola annulata

Estola annulata เป็นชนิดของด้วงในวงศ์ Cerambycidae ที่ได้รับการบรรยายโดย Johan Christian Fabricius ใน ค.ศ. 1801 ถือเป็นแมลงที่เป็นที่รู้จักจากอเมริกาใต้
ผู้สังเกตการณ์ทางทหารแห่งสหประชาชาติ

ผู้สังเกตการณ์ทางทหารแห่งสหประชาชาติ  คือนายทหารที่สหประชาชาติส่งไปเพื่อสนับสนุนภารกิจของสหประชาชาติหรือปฏิบัติการสันติภาพ ผู้สังเกตการณ์ซึ่งเรียกกันว่า "หูและตา" ของคณะมนตรีความมั่นคงแห่งสหประชาชาติ ทำหน้าที่ต่าง ๆ มากมาย ขึ้นอยู่กับขอบเขต วัตถุประสงค์ และสถานะของคณะผู้แทนสหประชาชาติที่ตนสังกัดอยู่ โดยทั่วไปแล้ว ผู้สังเกตการณ์ทางทหารแห่งสหประชาชาติ (UNMO) มีหน้าที่ติดตามและประเมินข้อตกลงหลังความขัดแย้ง เช่น การหยุดยิงหรือการสงบศึก การถอนกำลังทหาร หรือการรักษาเขตกันชนที่เป็นกลาง ผู้สังเกตการณ์มักจะได้รับการฝึกอบรมพิเศษเพื่อให้แน่ใจว่ามีความเป็นกลาง การทูต และเทคนิคการลดระดับความรุนแรง
คณะผู้แทนในกัศมีร์.
เป็นคณะผู้แทนสังเกตการณ์ในช่วงแรกและยังคงปฏิบัติงานอยู่ คือ คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ซึ่งก่อตั้งขึ้นที่ชายแดนอินเดีย-ปากีสถานในปี พ.ศ. 2492 เพื่อติดตามการหยุดยิงที่คณะมนตรีความมั่นคงแห่งสหประชาชาติเรียกร้อง
โบสถ์ยิวปรเทศิ

โบสถ์ยิวปรเทศิ หรือ โบสถ์ยิวมัฏฏาญเจริ  เป็นโบสถ์ยิวในเมืองเก่ามัฏฏาญเจริ ย่านประวัติศาสตร์ในนครโกจจิ รัฐเกรละ ประเทศอินเดีย สร้างขึ้นในปี 1568 โดยซามุเอล คัสตีล (Samuel Castiel), ดาวิด เบลีลา (David Belila) และ โยเซฟ เลวี (Joseph Levi) สำหรับรองรับชุมชนชาวยิวปรเทศิที่กำลังเฟื่องฟูในโกจจิ ชุมชนชาวยิวในโกจจิในเวลานั้นประกอบด้วยชาวยิวมลาบาร์ดั้งเดิม และยิวเซฟาร์ดิกที่อพยพลี้ภัยมาจากไปบีเรีย โบสถ์ยิวนี้ถือเป็นโบสถ์ยิวที่เก่าแก่ที่สุดที่ยังคงใช้งานอยู่ ในรัฐสมาชิกเครือจักรภพแห่งประชาชาติ ชื่อของโชสถ์ยิว "ปรเทศิ" มีความหมายว่า "คนต่างประเทศ"
ในจำนวนโบสถ์ยิวเจ็ดหลังในเมืองเก่าโกจจิ มีเพียงหลังนี้ที่ยังเปิดใช้งานประกอบศาสนพิธีอยู่ อาคารในโบสถ์ยิวมีรวมสี่หลังย่อย และสร้างขึ้นติดกับวิหารของวังมัฏฏาญเจริบนที่ดินที่ซึ่งกษัตริย์แห่งโกจจิ เกศวะ รามวรรม มอบให้เป็นสาธารณกุศล
วิหารตะเลจู

วิหารตะเลจู เป็นโบสถ์พราหมณ์ที่อุทิศแด่ตะเลจูภวานี เทพนารีของราชวงศ์มัลลาแห่งเนปาล สร้างขึ้นใน ค.ศ. 1564 โดย Mahendra Malla และตั้งอยู่ในหนุมานโฒกา จัตุรัสกาฐมาณฑุดูร์บาร์ แหล่งมรดกโลกของยูเนสโก ข้างในวิหารมีเทวรูปที่อุทิศแด่ตะเลจูภวานีและกุมารีเทวี วิหารตะเลจูเปิดเพียงครั้งเดียวต่อปีในวันทะไสม
ความงามของศิลปไทย

ความงามของศิลปไทย เป็นหนังสือเกี่ยวกับศิลปะไทย แต่งโดย น. ณ ปากน้ำ พิมพ์ครั้งแรก พ.ศ. 2510 สำนักพิมพ์โอเดียนสโตร์ ได้รับเลือกใน พ.ศ. 2541 ให้เป็น 1 ในหนังสือดี 100 เล่มที่คนไทยควรอ่าน
น. ณ ปากน้ำ ได้รับแรงบันดาลใจ จากการอ่านบันทึกของบาทหลวงเดอ ชัวชี ที่เดินทางเข้ามาในอยุธยา เมื่อ พ.ศ. 2228 บาทหลวงท่านนี้ได้พบเห็นตั้งแต่ขนบธรรมเนียม วัฒนธรรมและศิลปะของไทยสมัยสมเด็จพระนารายณ์
น. ณ ปากน้ำ เขียนในลักษณะบทความผ่านมุมมองและสายตาแบบศิลปิน โดยมีเป้าหมายเพื่ออธิบายเอกลักษณ์และคุณค่าความงามของศิลปินไทยว่าเก่าแก่ ยิ่งใหญ่ และงดงามในระดับเทียบได้กับงานศิลปะในโลกตะวันตก อาจกล่าวได้ว่าเป็นงานเขียนที่เสมือนการสืบทอดและต่อยอดแนวทางของศิลป์ พีระศรี
หนังสือเล่าเรื่องศิลปะตั้งแต่สมัยสุโขทัยเรื่อยมา จนถึงสมัยรัตนโกสินทร์โดยเป็นไปในลักษณะของการอธิบายภาพ พร้อมกับการยกตัวอย่างภาพ จากการสำรวจตามวัดต่าง ๆ ของเมืองไทย เช่น ภาพเขียนในผนังโบสถ์วัดสุวรรณารามราชวรวิหาร เขตบางกอกน้อย กรุงเทพมหานคร ภาพเขียนของขรัวอินโข่งที่วัดบวรนิเวศราชวรวิหาร ด้านงานประติมากรรมกล่าวถึงผลงานตั้งแต่สมัยแรกจนมาถึงยุคของศิลปะสมัยในยุคที่เขียนหนังสือเล่มนี้ด้วย โดยมากเน้นถึงการสร้างพระพุทธรูป ศิลปะล้านนา ตลอดจนการพรรณนาถึงประวัติโดยสังเขปของศิลปินไทยบางคนที่ควรยกย่อง ผู้เขียนใช้วิธีการเล่าเรื่องแทรกไปกับการพรรณนาความงาม สภาพของสิ่งที่พบเห็นและการเสนอแนวความคิดของผู้เขียนในด้านต่าง ๆ ตลอดจนในแง่ของการอนุรักษ์
พิพิธภัณฑ์อังกอร์พาโนรามา

พิพิธภัณฑ์อังกอร์พาโนรามา  หรือ พิพิธภัณฑ์สัพวะทัสสะนะอังคะระ  เป็นพิพิธภัณฑ์ในเสียมเรียบ ประเทศกัมพูชา
ประวัติศาสตร์.
พิพิธภัณฑ์นี้สร้างโดยบริษัทสัญชาติเกาหลีเหนือ มันซูแดอาร์ตสตูดิโอ ร่วมกับ องค์การอัปซารา พิพิธภัณฑ์เริ่มก่อสร้างในปี 2011 โดยบริษัทมันซูแดจากเกาหลีเหนือเป็นผู้ออกแบบโครงสร้างร่วมกับคณะกรรมการจากรัฐบาลกัมพูชา รัฐบาลของประเทศเกาหลีเหนือลงทุนในโครงการนี้ถึง 24 ล้านดอลล่าร์สหรัฐ พิพิธภัณฑ์เปิดในเดือนธันวาคม 2015 หนึ่งในศิลปินที่ทำงานออกแบบสร้างพิพิธภัณฑ์คือชาวเกาหลีเหนือ คิม เช ชึง (Kim Je Jung) ผู้สร้างประติมากรรมให้กับศูนย์วัฒนธรรม António Agostinho Neto Cultural Center ในประเทศแองโกลา ในปี 2020 รัฐบาลกัมพูชาปิดธุรกิจจำนวนมากที่เป็นของเกาหลีเหนือในกัมพูชาหลังสหประชาชาติประกาศคว่ำบาตร ซึ่งรวมถึงการปิดพิพิธภัณฑ์นี้ด้วย
ของสะสม.
ภายในพิพิธภัณฑ์มีภาพเขียนฝาผนังทุกทิศทางที่แสดงภาพสมัยอาณาจักรพระนครในศตวรรษที่ 12 ขนาดยาว 123 เมตร สูง 13 เมตร สร้างสรรค์โดยศิลปิน 63 คน ในเวลาหนึ่งปีครึ่ง ภาพเขียนอื่น ๆ ของพิพิธภัณฑ์เช่น ภาพเขียนกษัตริย์ชัยวรมันที่เจ็ดบนช้างนำทัพ รายละเอียดทางประวัติศาสตร์ของภาพเขียนต่าง ๆ ในพิพิธภัณฑ์อยู่ภายใต้การดูแลและตรวจสอบโดยกระทรวงวัฒนธรรมของกัมพูชา นอกจากนี้แล้วยังมีแบบจำลองต่าง ๆ แสดงโบราณสถานในกัมพูชา ภาพเขียนพระพุทธเจ้าแย้มสรวลแบบบายน นิทรรศการเกี่ยวกับสงครามจาม-เวียดนามในปี 1471 และการก่อสร้างของปราสาทบายน ภาพถ่ายแสดงศิลปินชาวเกาหลีเหนือสร้างสรรค์ภาพเขียนของพิพิธภัณฑ์ และชุดภาพยนตร์สามมิติเกี่ยวกับวิวัฒนาการของอาณาจักรพระนคร
สำนักงานสหประชาชาติในติมอร์ตะวันออก

สำนักงานสหประชาชาติในติมอร์ตะวันออก  สนับสนุนการพัฒนาศักยภาพของสถาบันของรัฐที่สำคัญ รวมทั้งตำรวจแห่งชาติติมอร์-เลสเต (PNTL) เพื่อเสริมสร้างการปกครองที่เป็นประชาธิปไตยและช่วยสร้างสันติภาพในติมอร์-เลสเตต่อไป กองกำลังที่ปรึกษาทางเทคนิคของตำรวจสหประชาชาติยังคงให้การฝึกอบรมเฉพาะทางแก่ตำรวจของประเทศ ซึ่งก็คือ Policia Nacional de Timor-Leste (PNTL) สำหรับหน่วยตอบโต้และแทรกแซงอย่างรวดเร็ว ที่ปรึกษาทางเทคนิคยังมีหน้าที่รับผิดชอบในการฝึกอบรมในด้านเฉพาะทาง เช่น การต่อต้านการก่อการร้าย, นิติวิทยาศาสตร์ และถ่ายทอดทักษะการจัดการให้กับตำรวจแห่งชาติในทุกเขตของติมอร์-เลสเต
ตามมติคณะผู้แทนสนับสนุนติมอร์ตะวันออกของสหประชาชาติ คณะมนตรีความมั่นคงแห่งสหประชาชาติได้ผ่านมติ 1599 อนุญาตให้มีกิจกรรมสร้างสันติภาพโดยจัดตั้งสำนักงานสหประชาชาติในติมอร์ตะวันออก (UNOTIL) สำนักงานสหประชาชาติในติมอร์ตะวันออกเริ่มต้นเมื่อวันที่ 20 พฤษภาคม พ.ศ. 2548 และมีคำสั่งให้ดำเนินการเป็นเวลาหนึ่งปีจนถึงวันที่ 19 พฤษภาคม 2549 มติ 1677 ของคณะมนตรีความมั่นคงแห่งสหประชาชาติได้ขยายคำสั่งของสำนักงานสหประชาชาติในติมอร์ตะวันออกออกไปหนึ่งเดือนหลังจากวันหมดอายุ ในขณะที่กองกำลังจากประเทศสมาชิกอินเตอร์เฟต ในอดีตเดินทางมาเพื่อทำหน้าที่รักษาสันติภาพ โดยกองกำลังหลักมาจากออสเตรเลียภายใต้ปฏิบัติการแอสทิวท์ จากนั้นคำสั่งของสำนักงานสหประชาชาติในติมอร์ตะวันออกก็ได้รับการขยายเวลาออกไปอีกครั้งจนถึงวันที่ 25 สิงหาคม 2549
ซุ้มประตูการรวมชาติ

ซุ้มประตูการรวมชาติ  หรือ อนุสรณ์กฎบัตรหลักสามประการเพื่อการรวมคืนชาติ เป็นซุ้มประตูอนุสรณ์ในเปียงยางใต้ ประเทศเกาหลีเหนือ เปิดในเดือนสิงหาคม ค.ศ. 2001 เพื่อระลึกถึงข้อเสนอการรวมชาติเกาหลีที่ผลักดันโดยคิม อิล-ซ็อง ตัวโครงสร้างทำมาจากคอนกรีตและสร้างครอบทางหลวงสายรวมชาติที่วิ่งจากเปียงยางไปเขตปลอดทหาร ซุ้มประตูนี้ปรากฏบนดวงตราไปรษณียากรจาก ค.ศ. 2002, ค.ศ. 2015, ค.ศ. 2016 และ ค.ศ. 2021 ก่อนที่จะถูกรื้อถอนในต้น ค.ศ. 2024
ประวัติศาสตร์.
เกาหลีเหนือเริ่มการก่อสร้างซุ้มประตูในวันที่ 14 สิงหาคม ค.ศ. 1999 และตั้งใจจะแล้วเสร็จในวันที่ 15 สิงหาคม ค.ศ. 2000 ซึ่งตรงกับวันครอบรอบ 55 ปี การปลดแอกเกาหลีจากญี่ปุ่น การก่อสร้างแล้วเสร็จในเดือนสิงหาคม ค.ศ. 2001 โดยหนังสือพิมพ์ของรัฐ "Rodong Sinmun" รายงานถึงอนุสรณ์นี้ว่าเป็น "อนุสรณ์สถานใหญ่ที่ระลึกถึงแผนการใหญ่ 10,000 ปีของยุคสมัยแห่งพรรคแรงงานเกาหลี"
การรื้อถอน.
ในเดือนธันวาคม ค.ศ. 2023 คิม จ็อง-อึน กล่าวโทษเกาหลีใต้ว่ากลายมาเป็น "ฐานทัพและฐานอาวุธนิวเคลียร์" ของสหรัฐ ท่ามกลางการฝึกทางทหารของสหรัฐและการประจำการของทหารสหรัฐใกล้กับคาบสมุทรเกาหลี และประกาศพร้อมกันว่าเขาได้ปัดตกความเป็นไปได้ในการรวมชาติกับเกาหลีใต้โดยสันติ และเกาหลีเหนือจะต้องเปลี่ยนความสัมพันธ์กับเกาหลีใต้โดยรากฐาน
ในเดือนมกราคม ค.ศ. 2024 คิมได้ประกาศให้มีการรื้อถอนซุ้มประตูการรวมชาติ ในฐานะส่วนหนึ่งของการละทิ้งเป้าหมายในการรวมชาติโดยสันติ ในสุนทรพจน์ที่การประชุมสภาประชาชนในวันที่ 15 มกราคม คิมเรียกอนุสรณ์นี้ว่า "อุจาดตา" (eyesore)
ซุ้มประตูถูกรื้อถอนระหว่างวันที่ 19 และ 23 มกราคม ค.ศ. 2024 ตามที่ปรากฏบนภาพถ่ายดาวเทียม ข่าวการรื้อถอนซุ้มประตูการรวมชาติได้รับการยืนยันโดยกระทรวงการรวมชาติของเกาหลีใต้ในวันที่ 24 มกราคม ค.ศ. 2024
การออกแบบ.
ซุ้มประตูมีลักษณะเป็นรูปสตรีเกาหลีสองคนในชุดฮันบก แทนเกาหลีเหนือและใต้ โน้มตัวมาข้างหน้าเข้าหากัน ร่วมกันถือแผนที่การรวมชาติเกาหลี ส่วนล่างของซุ้มประตูเป็นประติมากรรมโลหะสัมฤทธิ์นูนต่ำ แสดงเหตุการณ์ขบวนการเอกราชเกาหลี ความกว้างของซุ้มประตูที่ 61.5 เมตร เป็นตัวเลขแทนการประกาศร่วมของเกาหลีเหนือและใต้ ในวันที่ 15 มิถุนายน 2000 (ตัวเลขของวันที่และเดือนเรียงกลับเป็นเลข 615) และความสูงที่ 30 เมตร แทนหลักสามประการของการรวมชาติ
หวอ ถิ ทั้ง

หวอ ถิ ทั้ง (10 ธันวาคม 1945 – 22 สิงหาคม 2014) เป็นรัฐบุคคลและนักปฏิวัติชาวเวียดนาม สมาชิกคณะผู้แทนของลองอันในรัฐสภาแห่งชาติเวียดนาม (1975 ถึง 1981) สมาชิกคณะกรรมการกลางพรรคคอมมิวนิสต์เวียดนาม (1996 ถึง 2006) ประธานคณะกรรมการองค์การการท่องเที่ยวเวียดนาม, ประธานสมาคิมมิตรสัมพันธ์เวียดนาม-คิวบา และรองประธานสหภาพสตรีเวียดนาม
นอกประเทศเวียดนาม เธอเป็นที่รู้จักในฐานะบุคคลในภาพถ่ายที่เธอยิ้มให้กับกล้องระหว่างการตัดสินคดีเกี่ยวกับความพยายามลอบสังหารสายลับในเวียดนามใต้สมัยสงครามเวียดนาม หรือรู้จักในชื่อ "รอยยิ้มแห่งชัยชนะ" (Smile of Victory) ซึ่งกลายมาเป็นสัญลักษณ์ของสตรีเวียดนามที่ต่อสู้ในสงคราม ภาพถ่ายนี้ถ่ายโดยนักข่าวชาวญี่ปุ่น ถ่ายหลังเธอถูกศาลของเวียดนามใต้ตัดสินให้รับโทษใช้แรงงานยี่สิบปี ที่ซึ่งเธอตอบกลับว่า "รัฐบาลคุณจะอยู่นานพอที่จะจำคุกฉันตั้ง 20 ปีหรือ?" หรือ "รัฐบาลคุณไม่อยู่นานขนาดนั้นหรอก"
มีโรงเรียนประถมแห่งหนึ่งในฮาวานา ประเทศคิวบา ที่ตั้งชื่อตามเธอ
ปฏิบัติการสหประชาชาติในบุรุนดี

ปฏิบัติการสหประชาชาติในบุรุนดี  ก่อตั้งโดยคณะมนตรีความมั่นคงแห่งสหประชาชาติในเดือนพฤษภาคม พ.ศ. 2547 เพื่อให้แน่ใจว่าความตกลงสันติภาพและการปรองดองอารูชาที่ลงนามเมื่อวันที่ 28 สิงหาคม พ.ศ. 2543 ยังคงดำเนินต่อไป
นอกจากนี้ ตามเงื่อนไขของข้อมติที่ 1545 ซึ่งกำหนดภารกิจนี้ ได้รับอนุญาตให้ใช้ "วิธีการที่จำเป็นทั้งหมด" เพื่อให้แน่ใจว่ามีการเคารพข้อตกลงหยุดยิง ดำเนินการปลดอาวุธ และปกป้องพลเรือนภายใต้ภัยคุกคามจากความรุนแรงทางกายภาพที่ใกล้จะเกิดขึ้น
ในช่วงแรกปฏิบัติการสหประชาชาติในบุรุนดี (ONUB) ประกอบด้วยเจ้าหน้าที่ทหาร 5,650 นาย ตำรวจพลเรือน 120 นาย และเจ้าหน้าที่สนับสนุนในรูปแบบผู้สังเกตการณ์ทางทหาร 200 นาย และเจ้าหน้าที่ฝ่ายเสนาธิการทหาร 125 นาย
ภารกิจนี้สิ้นสุดลงในวันที่ 1 มกราคม พ.ศ. 2550 เมื่อมีการโอนหน้าที่ต่าง ๆ มากมายไปยังสำนักงานบูรณาการแห่งสหประชาชาติในบุรุนดี (BINUB)
วัดบู๊ตท้าป

วัดบู๊ตท้าป (จื่อหาน: 寧福寺, Ninh Phúc tự) เป็นวัดพุทธใกล้กับพะนังแม่น้ำโดว๊ก ในอำเภอถ่วนท้าญ จังหวัดบั๊กนิญ ประเทศเวียดนาม สร้างขึ้นในศตวรรษที่ 13 และเป็นหนึ่งในวัดพุทธที่สำคัญและมีชื่อเสียงของประเทศเวียดนาม ภายในประดิษฐานพระพุทธรูปและรูปเคารพพุทธศาสนบุคคล เช่น เจ้าแม่กวนอิม ซึ่งถือเป็นผลงานชิ้นเอกศิลปะเวียดนามในศตวรรษที่ 17 และเป็นที่รู้จักจากปรมาจารย์เซ็น ทิก เชวี้ยน เชวี้ยน (Chuyết Chuyết; 1590 - 1644) ผู้เคยเป็นเจ้าอาวาสวัด
วัดประกอบไปด้วยอาคาร 10 หลัง มีขนาดมากกว่า 100 เมตรจากตามกวานไปจนถึงหอระฆังและกุฏิสงฆ์ ภายในประดิษฐานรูปเคารพมากกว่า 50 องค์ ทั้งพระพุทธเจ้าสามพระองค์, พระมัญชุศรี (วันทู้; Văn Thù) ประทับบนสิงโตสีน้ำเงิน และพระสมันตภัทร (โฝเหี่ยน; Phổ Hiền) ประทับบนช้างเผือก รูปเคารพที่สำคัญที่สุดคือกวนอิมพันมือพันตา ซึ่งได้รับการยอมรับให้เป็นหนึ่งในประติมากรรมชั้นครูของช่างศิลป์เวียดนาม
ลักษณะสถาปัตยกรรม ประติมากรรม และการประดับภายในของวัด มีลักษณะแบบที่สามารถพบได้จำเพาะต่อศตวรรษที่ 17 วัดนี้จึงถือเป็นตัวอย่างสำคัญและคงสภาพดีที่สุดแห่งหนึ่งของศิลปกรรมเวียดนามจากยุคสมัยดังกล่าว
รักใต้ท้องฟ้าคู่ขนาน

รักใต้ท้องฟ้าคู่ขนาน เป็นภาพยนตร์ดราม่าโรแมนติกปี 2024 ที่เขียนบทและกำกับโดยผู้กำกับชาวฟิลิปปินส์ที่ได้รับรางวัล ซิกกริด อันเดรีย เบอร์นาร์โด นำแสดงโดยนักแสดงสาวชาวฟิลิปปินส์ จาเนลลา ซัลวาดอร์ และนักแสดงหนุ่มชาวไทย เมธวิน โอภาสเอี่ยมขจร ภาพยนตร์เรื่องนี้มีความหลากหลายทางวัฒนธรรมและมีฉากในฮ่องกง
ภาพยนตร์เรื่องนี้เป็นการร่วมผลิตระหว่างฟิลิปปินส์และฮ่องกง โดยสตูดิโอ 28 Squared Studios และ Two Infinity Entertainment และจัดจำหน่ายโดย วอร์เนอร์บราเธอร์สพิกเจอร์ส
เรื่องย่อ.
บอกเล่าเรื่องราวของชายหนุ่มชาวไทยชื่อปริญที่เดินทางไปฮ่องกงเพื่อตามหาแม่ที่หายไป เขาได้พบกับไอริส พนักงานโรงแรมชาวฟิลิปปินส์ที่ช่วยเขาผ่านการเรียนรู้เกี่ยวกับความรัก ความอกหัก และการเยียวยาจิตใจในเมืองที่แปลกตา ท่ามกลางความแตกต่างทางวัฒนธรรมและอัตลักษณ์ของพวกเขา
 หนุ่มโสดชาวไทยที่เดินทางไปฮ่องกงเพื่อตามหาแม่ที่หายตัวไป
 เจ้าของโรงแรมชาวฟิลิปปินส์ที่ทำงานในโรงแรมที่ปาริญพักอยู่
 น้องสาวของไอริส
การผลิต.
นักแสดงนำพบกันครั้งแรกที่กรุงเทพมหานครในเดือนพฤษภาคม 2023 และภาพยนตร์ถูกถ่ายทำในฮ่องกงตั้งแต่เดือนมิถุนายนถึงกรกฎาคม 2023 โดยมีสถานที่ถ่ายทำในเขตเก่าแก่ รวมถึงเกาลูนซิตี้ เพ็งเชา และไทโอ
ริชาร์ด ฮวน ผู้ผลิตบริหารของ 28 Squared Studios กล่าวว่า ภาพยนตร์เรื่องนี้เป็น "การสำรวจความสัมพันธ์ระหว่างมนุษย์ในโลกที่วัฒนธรรมปะทะและผสมผสานกันในทุก ๆ วัน"
ผู้กำกับเบอร์นาร์โดกล่าวว่า "เป้าหมายของฉันคือการสร้างภาพยนตร์ที่เฉลิมฉลองความเป็นเอกลักษณ์และประเพณีของแต่ละวัฒนธรรม ในขณะเดียวกันก็สำรวจธีมทั่วไปที่เชื่อมโยงเราทุกคนในฐานะมนุษย์" โปรดิวเซอร์ร่วมคริสตอฟ คาเกป กล่าวว่า "ผ่านภาพยนตร์เรื่องนี้ เราตั้งใจนำเสนอภาพที่แท้จริงของความเป็นจริงในโลกปัจจุบัน ซึ่งขอบเขตทางวัฒนธรรมเลือนรางและตัดกันมากยิ่งขึ้น"
ภาพยนตร์เรื่องนี้เป็นการผลิตครั้งแรกโดย 28 Squared Studio ที่เพิ่งก่อตั้ง ซึ่งร่วมผลิตกับ Two Infinity Entertainment จากฮ่องกง ซึ่งได้รับการสนับสนุนจาก Hong Kong Tourism Board ที่แนะนำสถานที่ถ่ายทำให้กับทีมผลิต และให้คำแนะนำในการนำลักษณะวัฒนธรรมของฮ่องกงมารวมในเรื่องราว
การออกฉาย.
28 Squared Studios ได้ประกาศว่าบริษัทได้เซ็นสัญญากับวอร์เนอร์บราเธอส์ สำหรับการจัดจำหน่ายภาพยนตร์ "รักใต้ฟ้าคู่ขนาน" ทำให้ภาพยนตร์เรื่องนี้เป็นภาพยนตร์เรื่องแรกจากฟิลิปปินส์ที่ได้รับการจัดจำหน่ายโดยสตูดิโอภาพยนตร์และความบันเทิงระดับโลกในปี 2024 ภาพยนตร์เรื่องนี้ถูกแนะนำอย่างเป็นทางการในงานที่จัดขึ้นเมื่อวันที่ 5 มีนาคมในมะนิลา โดยในงานนี้ได้มีการเปิดเผยโปสเตอร์อย่างเป็นทางการและวันที่ออกฉายด้วย
"รักใต้ฟ้าคู่ขนาน" มีการฉายรอบปฐมทัศน์ระดับโลกในงาน เอเชียน ฟิล์ม อวอร์ดส์ ครั้งที่ 17 ในฮ่องกง ซึ่งจัดขึ้นในวันที่ 11 มีนาคม 2024 หลังจากนั้น ภาพยนตร์เรื่องนี้เข้าฉายในโรงภาพยนตร์ทั่วประเทศฟิลิปปินส์ ในวันที่ 17 เมษายน, สิงคโปร์ ในวันที่ 1 พฤษภาคม และ ไทย ในวันที่ 9 พฤษภาคม 2024 ภาพยนตร์ "รักใต้ฟ้าคู่ขนาน" ยังเข้าฉายในโรงภาพยนตร์ในประเทศลาว อินโดนีเซีย ฮ่องกง สหรัฐอาหรับเอมิเรตส์ กัมพูชา และเวียดนาม
กฎการปรับมาตราประสาท

ในการเรียนรู้ของเครื่อง กฎการปรับมาตราประสาท (neural scaling law) คือกฎการปรับมาตราสำหรับพารามิเตอร์ของโครงข่ายประสาทเทียม
ภาพรวม.
โดยทั่วไป สมบัติของแบบจำลองโครงข่ายประสาทเทียม จะวัดด้วยตัวบ่งชี้ 4 ตัว ได้แก่ ขนาดแบบจำลอง, ขนาดชุดข้อมูลฝึก, ทรัพยากรในการฝึก และ สมรรถภาพหลังการฝึก ค่าทั้งสี่สามารถกำหนดได้อย่างแน่นอนด้วยจำนวนจริง และเป็นที่ทราบกันดีว่าเชิงประจักษ์เป็นไปตามกฎทางสถิติง่าย โดยทั่วไปแล้วพารามิเตอร์เหล่านี้จะเขียนแทนด้วย <math>N, D, C, L</math> (จำนวนพารามิเตอร์, ขนาดของชุดข้อมูล, ทรัพยากรการคำนวณ, ค่าการสูญเสีย)
ขนาดแบบจำลอง.
ในกรณีส่วนใหญ่ ขนาดของแบบจำลองหมายถึงจำนวนพารามิเตอร์ เพราะแบบจำลองโครงข่ายประสาทเทียมส่วนใหญ่ (เช่นทรานส์ฟอร์เมอร์) จะใช้พารามิเตอร์ทั้งหมดสำหรับการอนุมานเสมอ
อย่างไรก็ตาม ในกรณีแบบจำลองแบบมากเลขศูนย์เช่น Mixture-of-Expert อาจไม่เป็นเช่นนั้นเสมอไป เนื่องจากการอนุมานแบบจำลองแบบมากเลขศูนย์ จะใช้เพียงส่วนหนึ่งของพารามิเตอร์ทั้งหมดเท่านั้น
ขนาดชุดข้อมูลฝึก.
โดยทั่วไปขนาดของชุดข้อมูลการฝึกอบรมจะวัดตามจำนวนจุดข้อมูลที่มีอยู่ เป็นการดีที่จะใช้ชุดข้อมูลการฝึกที่ใหญ่กว่า เนื่องจากการฝึกแบบจำลองต้องใช้แหล่งข้อมูลที่หลากหลายและหลากหลาย จำนวนชุดข้อมูลช่วยปรับปรุงประสิทธิภาพการวางนัยทั่วไปเมื่อใช้แบบจำลองกับข้อมูลที่ไม่รู้จัก อย่างไรก็ตาม การเพิ่มขนาดของชุดข้อมูลการฝึกยังหมายถึงการเพิ่มทรัพยากรในการคำนวณและเวลาที่ต้องใช้ในการฝึกแบบจำลองอีกด้วย
วิธี "ฝึกล่วงหน้าและปรับละเอียด" ที่ใช้กับ แบบจำลองภาษาขนาดใหญ่ส่วนใหญ่ ใช้ชุดข้อมูลการฝึก 2 ประเภท เรียกว่าชุดข้อมูลก่อนการฝึก และชุดข้อมูลปรับละเอียด ขนาดของข้อมูลเหล่านี้มีผลกระทบต่อประสิทธิภาพของแบบจำลองที่แตกต่างกัน โดยทั่วไปแล้ว การปรับละเอียดจะใช้ชุดข้อมูลที่มีขนาดใหญ่กว่าชุดก่อนการฝึกน้อยกว่า 1%
ข้อมูลคุณภาพสูงจำนวนเล็กน้อยก็เพียงพอสำหรับการปรับละเอียด อย่างไรก็ตาม บางครั้งการใช้ข้อมูลมากขึ้นก็อาจไม่ช่วยปรับปรุงประสิทธิภาพ
ทรัพยากรการฝึก.
โดยทั่วไปทรัพยากรที่ใช้ในการฝึกจะวัดกันในแง่ของเวลาที่ใช้ฝึก (ต้องใช้เวลาในการฝึกนานเท่าใด) และทรัพยากรในการคำนวณ (ต้องใช้พลังงานในการคำนวณและหน่วยความจำเท่าใดในการฝึก) โดยเฉพาะอย่างยิ่ง ค่าใช้จ่ายในการฝึกอบรมสามารถลดลงได้อย่างมากด้วยระเบียบวิธีการฝึกที่มีประสิทธิภาพ ซอฟต์แวร์ที่ได้รับการปรับปรุง และ การคำนวณแบบคู่ขนาน บน GPU และ TPU
ทรัพยากรในการฝึกแบบจำลองโครงข่ายประสาทเทียมอาจแสดงเป็นฟังก์ชันของปัจจัยต่าง ๆ เช่น ขนาดแบบจำลอง ขนาดชุดข้อมูลการฝึก ความซับซ้อนของขั้นตอนวิธีการฝึก และทรัพยากรการคำนวณที่มีอยู่
การเพิ่มชุดข้อมูลการฝึกเป็น 2 เท่าไม่ได้หมายความว่าจะเพิ่มค่าใช้จ่ายในการฝึกอบรมเป็น 2 เท่าเสมอไป เนื่องจากแบบจำลองอาจได้รับการฝึกหลายครั้งโดยชุดข้อมูลที่กำหนด
สมรรถภาพ.
ประสิทธิภาพของแบบจำลองโครงข่ายประสาทเทียมได้รับการประเมินโดยความแม่นยำของแบบจำลองที่สามารถทำนายผลลัพธ์ที่ได้รับจากค่าป้อนเข้าได้ ตัวชี้วัดการประเมินทั่วไป ได้แก่: 
ประสิทธิภาพของแบบจำลองสามารถปรับปรุงได้ด้วยการใช้ข้อมูลที่มากขึ้น, การใช้แบบจำลองที่ใหญ่ขึ้น, การใช้ร่วมกับขั้นตอนวิธีการฝึกที่แตกต่างกัน, การป้องกันการเรียนรู้เกิน และ การหยุดก่อนกำหนดด้วยชุดข้อมูลการตรวจสอบความถูกต้อง เป็นต้น
แบบจำลองภาษาขนาดใหญ่

แบบจำลองภาษาขนาดใหญ่ (large language model, LLM) เป็นแบบจำลองภาษาที่ประกอบขึ้นจากโครงข่ายประสาทเทียมที่มีพารามิเตอร์จำนวนมาก (หลายสิบล้านถึงพันล้าน) ที่ สามารถทำการเรียนรู้แบบสอนตัวเอง หรือทำการเรียนรู้แบบกึ่งมีผู้สอน โดยใช้ข้อความที่ไม่มีฉลากกำกับจำนวนมาก
แบบจำลองภาษาขนาดใหญ่เริ่มปรากฏขึ้นประมาณปี 2018 และได้แสดงให้เห็นถึงประสิทธิภาพที่ยอดเยี่ยมในงานที่หลากหลาย เป็นตัวเปลี่ยนจุดสนใจของการวิจัยการประมวลภาษาธรรมชาติไปจากกระบวนทัศน์ก่อนหน้าที่มักใช้การเรียนรู้แบบมีผู้สอนสำหรับงานเฉพาะ แม้ว่าการประยุกต์ใช้แบบจำลองภาษาขนาดใหญ่จะประสบผลสำเร็จอย่างน่าทึ่ง การพัฒนาแบบจำลองภาษาขนาดใหญ่ยังอยู่ในช่วงเริ่มต้น และนักวิจัยจำนวนมากกำลังมีส่วนร่วมในการปรับปรุงแบบจำลองภาษาขนาดใหญ่
แม้ว่าจะไม่มีคำจำกัดความที่เป็นทางการของคำว่าแบบจำลองภาษาขนาดใหญ่ แต่ก็มักจะหมายถึงแบบจำลองการเรียนรู้เชิงลึก ที่มีพารามิเตอร์นับล้านถึงพันล้านหรือมากกว่านั้นซึ่งได้รับการฝึกล่วงหน้าโดยคลังข้อความขนาดใหญ่ แบบจำลองภาษาขนาดใหญ่เป็นแบบจำลองการใช้งานทั่วไปที่มีความเป็นเลิศในงานต่าง ๆ มากมาย ซึ่งแตกต่างจากแบบจำลองที่ได้รับการฝึกสำหรับงานเฉพาะด้าน เช่น การวิเคราะห์ความรู้สึก, การรู้จำเอนทิตีที่มีชื่อ และ การให้เหตุผลทางคณิตศาสตร์ ความสามารถและขอบเขตของแบบจำลองภาษาขนาดใหญ่นั้นนอกจากจะมาจากความก้าวหน้าในการออกแบบแล้ว ยังได้มาจากปริมาณทรัพยากร (ข้อมูล ขนาดพารามิเตอร์ พลังการคำนวณ) ปรากฎว่าแบบจำลองภาษาประสาทที่มีพารามิเตอร์จำนวนมากสามารถจับไวยากรณ์และความหมายของภาษามนุษย์ได้มาก เมื่อได้รับการฝึกฝนมาอย่างดีในงานง่าย ๆ อย่างการทำนายคำถัดไปในประโยค นอกจากนี้ แบบจำลองภาษาขนาดใหญ่ยังแสดงความรู้ทั่วไปเกี่ยวกับโลกและสามารถ "จดจำ" ข้อเท็จจริงจำนวนมากในระหว่างการฝึก
จากการวิเคราะห์อภิมานปี 2023 ซึ่งถือว่ามีความน่าเชื่อถือสูง มีนักวิจัยทั่วโลกที่ให้ความสนใจกับความคิดสร้างสรรค์ของแบบจำลองภาษาขนาดใหญ่ เราสามารถใช้แบบจำลองภาษาขนาดใหญ่เพื่อทำงานที่แบบจำลองภาษาขนาดเล็กไม่สามารถทำได้ นักวิชาการบางคนมองว่านี่เป็นความสร้างสรรค์ อย่างไรก็ตาม ก็มีคนโต้แย้งว่านี่เป็นผลจากการเลือกตัวชี้วัด ไม่ใช่ความสร้างสรรค์แต่อย่างใด ข้อโต้แย้งระบุว่าข้อได้เปรียบเชิงสร้างสรรค์ของแบบจำลองภาษาขนาดใหญ่อาจไม่สามารถมองเห็นได้หากเลือกตัวชี้วัดที่แตกต่างไป
LLM

LLM เป็นตัวย่อ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ร้อยตรี

ร้อยตรี เป็นนายทหารสัญญาบัตรชั้นผู้น้อยในกองทัพหลายประเทศ นายทหารยศต่ำสุดมักจะอยู่ต่ำกว่าร้อยโท
ออสเตรเลีย.
กองกำลังทหารของอาณานิคมออสเตรเลียและกองทัพออสเตรเลียมียศร้อยตรีจนถึงปี 1986
ในกองกำลังอาณานิคมซึ่งปฏิบัติตามแนวทางของกองทหารอังกฤษ ยศร้อยตรีเริ่มเข้ามาแทนที่ยศต่างๆ เช่น ensign และ cornet ตั้งแต่ปี 1871
การแต่งตั้งใหม่เป็นยศร้อยตรีในกองทัพบกสิ้นสุดลงในปี 1986 ก่อนที่จะมีการเปลี่ยนแปลงนี้ ยศดังกล่าวได้รับการสงวนไว้สำหรับนักเรียนนายร้อยที่จบจากโรงเรียนนายร้อยพอร์ตซีซึ่งปิดตัวลงในปี 1985 (ผู้สำเร็จการศึกษาจากสถาบันการป้องกันประเทศออสเตรเลีย (ADFA) และราชวิทยาลัยทหารดันทรูน (RMC-D) ได้รับยศเป็นร้อยโท) ยศร้อยตรีจะมอบให้เฉพาะเจ้าหน้าที่ในตำแหน่งพิเศษ เช่น สถาบันฝึกอบรม กรมมหาวิทยาลัย และระหว่างทดลองงานระหว่างการฝึกอบรมเท่านั้น ผู้เข้ารับการฝึกอบรมที่เข้ารับการฝึกอบรมเจ้าหน้าที่บริการพิเศษ (SSO) จะได้รับการแต่งตั้งยศก่อนที่จะเข้ารับการฝึกอบรม (โดยทั่วไปจะเป็นร้อยโทหรือร้อยเอก) สิ่งนี้แตกต่างจากผู้ฝึกหัดนายทหารบริการทั่วไป (GSO) ที่เริ่มต้นในระดับนายทหารฝึกหัด (ADFA/ นายทหารฝึกหัดกองหนุนกองทัพออสเตรเลีย) หรือนายทหารฝึกหัดฝ่ายเสนาธิการ (ราชวิทยาลัยทหารดันทรูน)
ยศเทียบเท่ากับร้อยตรีคือว่าที่เรือตรีในกองทัพเรือออสเตรเลีย และว่าที่เรืออากาศตรีในกองทัพอากาศออสเตรเลีย
น่าน ฟ้า ชลาลัย

น่าน ฟ้า ชลาลัย เป็นละครโทรทัศน์ไทยแนวสุขนาฏกรรม ดรามา ปี 2567 จากการกำกับของ กรพจน์ สืบชมภู นำแสดงโดย เจมส์ มาร์, พีรวิชญ์ อรรถชิตสถาพร และณัฏฐณิชา ดังวัธนาวณิชย์ ออกอากาศทางช่อง 3 เอชดี ทุกวันพุธและพฤหัสบดี เวลา 20.30 น. (เวลามาตรฐานไทย) ระหว่างวันที่ 25 กรกฎาคม ถึง 18 กันยายน 2567 ซึ่งละครเรื่องนี้นับเป็นละครเรื่องสุดท้ายของ ณิชา ณัฏฐณิชา ในฐานะนักแสดงในสังกัดช่อง 3
คูเกี๋ยน

คูเกี๋ยน มีชื่อในภาษาจีนกลางว่า ชิว เจี้ยน  เป็นขุนพลของรัฐวุยก๊กในยุคสามก๊กของจีน เป็นคนสนิทของจงโฮยขุนพลวุยก๊ก
ประวัติ.
ในปี ค.ศ. 263 ในการรบที่วุยก๊กพิชิตรัฐจ๊กก๊กที่เป็นรัฐอริ คูเกี๋ยนมีตำแหน่งเป็นแม่ทัพในค่าย (帳下督 "จ้างเซี่ยตู") ของจงโฮย และร่วมติดตามจงโฮยในการศึก เดิมคูเกี๋ยนเป็นผู้ใต้บังคับบัญชาของขุนพลเฮาเหลก เฮาเหลกแนะนำคูเกี๋ยนให้กับสุมาเจียวผู้สำเร็จราชการแทนพระองค์แห่งวุยก๊ก จงโฮยนับถือคูเกี๋ยนอย่างสูงจึงขอสุมาเจียวให้คูเกี๋ยนมาติดตามตน
ในวันที่ 1 มีนาคม ค.ศ. 264 จงโฮยตัดสินใจที่จะก่อกบฏในเซงโต๋ (成都 "เฉิงตู") อดีตนครหลวงของจ๊กก๊ก จงโฮยสั่งให้ผู้ช่วยคนสนิทเข้าบัญชาการหน่วยทหารต่าง ๆ แล้วจึงสั่งให้กักบริเวณข้าราชการทั้งหมดในสำนักต่าง ๆ และปิดประตูแต่ละสำนัก รวมถึงสั่งให้ปิดประตูเมืองและวางกำลังเวรยามอย่างแน่นหนา เฮาเหลกอดีตผู้บังคับบัญชาของคูเกี๋ยนเป็นหนึ่งในผู้ที่ถูกกักบริเวณ คูเกี๋ยนเห็นใจเฮาเหลกที่ถูกกักบริเวณเพียงลำพังในห้อง จึงไปหาจงโฮยและกล่าวว่าข้าราชการที่ถูกกักบริเวณแต่ละคนควรมีทหารรับใช้ไว้ดูแลอำนวยความสะดวก จงโฮยเห็นด้วย
เฮาเหลกใช้โอกาสนี้ลวงทหารรับใช้ที่มาดูแลตนให้นำจดหมายไปส่งถึงเฮาเกียนบุตรชาย ในจดหมายมีความว่า "คูเกี๋ยนลอบแจ้งข่าวว่าจงโฮยให้สร้างหลุมขนาดใหญ่พร้อมด้วยกระบองขาวหลายพันท่อน คิดจะเรียกกำลังทหารภายนอกทั้งหมดเข้ามา จะให้หมวกสีขาวแก่ทหารแต่ละนาย ตั้งให้เป็นขุนพลกระจัดกระจาย (散將 "ซ่านเจี้ยง") จากนั้นจะให้ถูกทุบจนตายในหลุม" ข่าวลือนี้ได้รั่วไหลและแพร่กระจายอย่างรวดเร็ว นำไปสู่เหตุการณ์ที่กำลังทหารภายนอกเมืองยกบุกเข้าเซงโต๋ในวันที่ 3 มีนาคม ค.ศ. 264 เป็นผลทำให้จงโฮย, เกียงอุย, เตียวเอ๊กและคนอื่น ๆ ถูกสังหาร
การทิ้งระเบิดยูโกสลาเวียโดยเนโท

การปฏิบัติการทิ้งระเบิดทางอากาศโดยองค์การสนธิสัญญาป้องกันแอตแลนติกเหนือ (เนโท) เกิดขึ้นในช่วงสงครามคอซอวอ ซึ่งดำเนินการทิ้งระเบิดจากวันที่ 24 มีนาคม 1999 ถึง 10 มิถุนายน 1999 โดยการทิ้งระเบิดได้ดำเนินต่อไปจนกว่าจะบรรลุข้อตกลงที่นำไปสู่การถอนทัพของกองกำลังยูโกสลาเวียจากคอซอวอ และการจัดตั้งคณะผู้แทนสหประชาชาติในคอซอวอ (UNMIK) ซึ่งเป็นหน่วยงานที่ปฏิบัติภารกิจรักษาสันติภาพของสหประชาชาติในคอซอวอ ชื่อรหัสทางการของปฏิบัติการของเนโทคือ ปฏิบัติการกำลังพันธมิตร (/ "Saveznička sila") ขณะที่สหรัฐอเมริกามีชื่อเรียกปฏิบัติการนี้ว่า ปฏิบัติการกริ่งเหล็กศักดิ์สิทธิ์ (/ "Plemeniti nakovanj") ;ในยูโกสลาเวีย ปฏิบัติการนี้ถูกเรียกผิดว่า ปฏิบัติการนางฟ้าผู้มีเมตตา (/ "Milosrdni anđeo"), อาจเป็นผลมาจากการเข้าใจผิดหรือการแปลผิด
การแทรกแซงของเนโทเกิดขึ้นจากการสังหารหมู่และการล้างชาติพันธุ์ชาวแอลเบเนียในสหพันธ์สาธารณรัฐยูโกสลาเวีย ซึ่งทำให้ชาวแอลเบเนียหลบหนีไปยังประเทศเพื่อนบ้านและทำให้ภูมิภาคนี้ไม่มั่นคง การกระทำของยูโกสลาเวียได้ก่อให้เกิดการประณามจากองค์กรและหน่วยงานระหว่างประเทศต่างๆ เช่น สหประชาชาติ, เนโท และองค์กรพัฒนาเอกชนระหว่างประเทศ การปฏิเสธของยูโกสลาเวียที่จะลงนามในข้อตกลงแรมบุยเลต์ ถูกนำเสนอเป็นเหตุผลในการใช้กำลังของเนโทเริ่มแรก ประเทศสมาชิกเนโทพยายามขออนุมัติจากคณะมนตรีความมั่นคงแห่งสหประชาชาติเพื่อดำเนินการทางทหาร แต่ถูกคัดค้านโดยจีนและรัสเซีย ซึ่งแสดงท่าทีว่าจะใช้สิทธิ์ยับยั้งการดำเนินการดังกล่าว ผลจากนั้นเนดทได้เริ่มปฏิบัติการของตนโดยไม่ได้รับการอนุมัติจากสหประชาชาติ โดยระบุว่าเป็นการแทรกแซงทางมนุษยธรรมเป็นส่วนหนึ่งของเหตุผล ข้อตกลงในกฎหมายของสหประชาชาติห้ามการใช้กำลังยกเว้นในกรณีที่มีการตัดสินใจจากคณะมนตรีความมั่นคงภายใต้บทความ 42 หรือภายใต้บทความ 51 หรือบทความ 53 ของกฎบัตรสหประชาชาติ สามวันหลังจากการเริ่มต้นการทิ้งระเบิดเมื่อวันที่ 26 มีนาคม 1999 คณะมนตรีความมั่นคงแห่งสหประชาชาติได้ปฏิเสธคำเรียกร้องของรัสเซีย เบลารุส และอินเดียให้ยุติการใช้กำลังต่อยูโกสลาเวีย
จนถึงสิ้นสุดสงคราม ชาวยูโกสลาเวียได้ถูกสังหารไป 1,500 ถึง 2,131 คน มีผู้เสียชีวิตหรือสูญหายไป 10,317 คน ซึ่ง 85% ของผู้เสียชีวิตหรือสูญหายเป็นชาวแอลเบเนียคอซอวอ และมีผู้ถูกขับไล่ออกจากคอซอวอประมาณ 848,000 คน การทิ้งระเบิดของเนโทคร่าชีวิตสมาชิกของกองกำลังของยูโกสลาเวียประมาณ 1,000 คน นอกเหนือจากพลเรือนที่เสียชีวิตระหว่าง 489 ถึง 528 คน การทิ้งระเบิดในครั้งนี้สร้างความเสียหายแก่สะพาน โรงงานอุตสาหกรรม โรงพยาบาล โรงเรียน อนุสาวรีย์ทางวัฒนธรรม สถานประกอบธุรกิจ รวมถึงค่ายทหารและสถานที่ทหาร รวมทั้งหมดแล้ว มีการทิ้งยูเรเนียมประมาณ 9 ถึง 11 ตันทั่วทั้งยูโกสลาเวีย ในช่วงหลายวันหลังจากการถอนตัวของกองกำลังยูโกสลาเวีย มีชาวเซิร์บมากกว่า 164,000 คนและชาวโรมานี 24,000 คนที่ออกจากคอซอวอ ส่วนคนที่เหลืออยู่ซึ่งเป็นพลเรือนที่ไม่ใช่ชาวแอลเบเนียเป็นเหยื่อของการทารุณกรรม ซึ่งรวมถึงการตี การลักพาตัว และการฆาตกรรม หลังจากสงครามคอซอวอและสงครามยูโกสลาเวีย เซอร์เบียกลายเป็นที่พักพิงของผู้ลี้ภัยและผู้พลัดถิ่นภายในประเทศ (รวมถึงชาวเซิร์บ) จำนวนมากที่สุดในยุโรป
การทิ้งระเบิดครั้งนี้เป็นปฏิบัติการครั้งที่สองที่สำคัญของเนโทหลังจากการทิ้งระเบิดบอสเนียและเฮอร์เซโกวีนาในปี 1995 นอกจากนี้ยังเป็นครั้งแรกที่เนดทใช้กำลังทหารโดยไม่มีการรับรองอย่างเป็นทางการจากคณะมนตรีความมั่นคงแห่งสหประชาชาติ และดังนั้นจึงไม่มีการอนุมัติทางกฎหมายระหว่างประเทศ ซึ่งทำให้เกิดการถกเถียงเกี่ยวกับความชอบธรรมของการแทรกแซง
เฮาเกียน

เฮาเกียน (ค.ศ. 247 - 301) มีชื่อในภาษาจีนกลางว่า หู เยฺวียน  ชื่อรอง ชื่อ-ยฺเหวียน  ชื่อในวัยเด็ก เย่าชือ  เป็นนายทหารของรัฐวุยก๊กในยุคสามก๊กของจีน ภายหลังเป็นขุนนางของราชวงศ์จิ้นตะวันตก
ประวัติ.
เฮาเกียนเป็นชาวอำเภอหลินจิง (臨涇縣 "หลินจิงเซี่ยน") เมืองฮันเต๋ง (安定郡 "อานติ้งจฺวิ้น") ซึ่งปัจจุบันคืออำเภอเจิ้น-ยฺเหวียน มณฑลกานซู่ เฮาเหลกเป็นหลานปู่ของอ้าวจุ๋น (胡遵 "หู จุน") ผู้เป็นขุนพลทหารม้าและรถรบ (車騎將軍 "เชอฉีเจียงจฺวิน") ของรัฐวุยก๊ก เฮาเกียนเป็นบุตรชายของเฮาเหลก (胡烈 "หู เลี่ย") ผู้เป็นข้าหลวงมณฑล (刺史 "ชื่อฉื่อ") ของมณฑลฉินโจว (秦州) ในยุคราชวงศ์จิ้นตะวันตก
ในปี ค.ศ. 264 หลังจ๊กก๊กถูกพิชิต จงโฮยเริ่มก่อกบฏต่อวุยก๊กที่เซงโต๋ (成都 "เฉิงตู") อดีตนครหลวงของจ๊กก๊ก เฮาเหลกบิดาของเฮาเกียนส่งคนมาแจ้งเฮาเกียนว่าจงโฮยคิดการก่อกบฏ เฮาเกียนจึงร่วมกับอุยก๋วนในการก่อการกำเริบต่อต้านจงโฮยและสังหารจงโฮยได้สำเร็จ เวลานั้นเฮาเกียนมีอายุ 18 ปี
ในปี ค.ศ. 296 ในรัชสมัยของจักรพรรดิจิ้นฮุ่ยตี้แห่งราชวงศ์จิ้นตะวันตก เฮาเกียนได้รับการแต่งตั้งให้มีตำแหน่งเจ้าเมือง (太守 "ไท่โฉ่ว") ของเมืองอิเจี๋ยง (豫章郡 "ยฺวี่จางจฺวิ้น"; อยู่บริเวณนครหนานชาง มณฑลเจียงซีในปัจจุบัน) 
ต่อมาในช่วงสงครามแปดอ๋อง (ค.ศ. 291-306) เฮาเกียนได้รับมอบหมายจากซือหม่า หลุน (司馬倫) ผู้เป็นอ๋องแห่งเตียว (趙王 "เจ้าหวาง") ให้เข้ารบกับซือหมา จฺย่ง (司馬冏) ผู้เป็นอ๋องแห่งเจ๋ (齊王 "ฉีหวาง") ได้รับชัยชนะหลายครั้ง
ในปี ค.ศ. 301 เฮาเกียนพ่ายแพ้ต่อซือหมา อิ่ง (司馬穎) ผู้เป็นอ๋องแห่งเซงโต๋ (成都王 "เฉิงตูหวาง") เฮาเกียนยอมจำนนและถูกประหารชีวิต
เตนซก

เตนซก (#เปลี่ยนทาง ค.ศ. 220–264) มีชื่อในภาษาจีนกลางว่า เถียน ซฺวี่  เป็นนายทหารของรัฐวุยก๊กในยุคสามก๊กของจีน
ประวัติ.
เตนซกเป็นชาวอำเภออู๋จง (無終縣 "อู๋จงเซี่ยน") เมืองปักเป๋งขวาหรือโย่วเป่ย์ผิง (右北平郡 "โย่วเป่ย์ผิงจฺวิ้น") ซึ่งอยู่ในเขตจี้โจว นครเทียนจินในปัจจุบัน เตนซกเป็นหลานปู่ของพี่ชายหรือน้องชายของเตียนติ๋ว (田疇 "เถียน โฉว") ข้าราชการผู้รับใช้ขุนศึกโจโฉในช่วงปลายยุคราชวงศ์ฮั่นตะวันออก
ในปี ค.ศ. 220 หลังจากโจผี (บุตรชายและทายาทของโจโฉ) โค่นล้มราชวงศ์ฮั่นตะวันออกและสถาปนารัฐวุยก๊กโดยสถาปนาตนขึ้นเป็นจักรพรรดิองค์แรก พระองค์ทรงมีพระประสงค์จะเชิดชูเตียนติ๋วในเรื่องความเป็นผู้มีคุณธรรม แต่เตียนติ๋วและบุตรชายเสียชีวิตไปแล้ว โจผีจึงทรงตัดสินพระทัยตั้งให้เตนซกเป็นทายาทผู้สืบเชื้อสายของเตียนติ๋ว และทรงตั้งให้เตนซกมีบรรดาศักดิ์เป็นกวนไล่เหา (關內侯 "กวานเน่ย์โหว")
ในปี ค.ศ. 263 เตนซกเข้าร่วมในการศึกที่รบกับจ๊กก๊กที่เป็นรัฐอริของวุยก๊ก โดยเตนซกมีตำแหน่งเป็นผู้พิทักษ์ทัพโจมตีภาคตะวันตก (鎮西護軍 "เจิ้นซีฮู่จฺวิน") ภายใต้สังกัดของเตงงายขุนพลวุยก๊กผู้ดำรงตำแหน่งขุนพลโจมตีภาคตะวันตก (征西將軍 "เจิงซีเจียงจฺวิน") เมื่อจงโฮยขุนพลวุยก๊กอีกคนหนึ่งและเกียงอุยขุนพลจ๊กก๊กอยู่ในภาวะที่เอาชนะกันไม่ได้ที่เกียมโก๊ะ (劍閣 "เจี้ยนเก๋อ") เตงงายตัดสินใจใช้ทางลัดจากอิมเป๋ง (陰平 "อินผิง") ไปยังอิวกั๋ง (江油 "เจียงโหยว") เพื่อเลี่ยงแนวป้องกันของเกียงอุย เตนซกไม่ปฏิบัติตามคำสั่งของเตงงายโดยการไม่ยอมยกพลไป เตงงายจึงต้องการจะสั่งประหารชีวิตเตนซก ต่อมา หลังจากเตงงายเอาชนะจูกัดเจี๋ยมขุนพลจ๊กก๊กที่กิมก๊ก (緜竹 "เหมียนจู๋") เกียงอุยล่าถอยจากเกียมโก๊ะไปยังเมืองปากุ๋น (巴郡 "ปาจฺวิ้น") ทัพวุยก๊กอีกทัพที่นำโดยจงโฮยเคลื่อนรุดหน้าไปยังอำเภอโปยเสีย (涪縣 "ฝูเซี่ยน") จงโฮยสั่งให้เตนซก, เฮาเหลก, บังโฮย และคนอื่น ๆ ในนำพลไล่ตามตีทัพเกียงอุยที่ล่าถอย
ต่อมาในปีเดียวกัน หลังเล่าเสี้ยนจักรพรรดิแห่งจ๊กก๊กยอมจำนนและวุยก๊กพิชิตจ๊กก๊ได้สำเร็จ จงโฮยวางแผนจะก่อกบฏต่อรัฐวุยก๊ก จึงกล่าวหาว่าเตงงายวางแผนจะก่อกบฏแล้วให้จับกุมเตงงายส่งตัวกลับลกเอี๋ยง (洛陽 "ลั่วหยาง") นครหลวงของวุยก๊ก จงโฮยก่อกบฏขึ้นในปี ค.ศ. 264 แต่ถูกปราบปรามและตัวจงโฮยก็ถูกสังหาร เหล่าผู้ใต้บังคับบัญชาของเตงงายต้องการไปพาตัวเตงงายกลับจากลกเอี๋ยง อุยก๋วนขุนพลวุยก๊กอีกคนผู้เคยวางแผนร่วมกับจงโฮยในการจับกุมเตงงาย กลัวว่าเตงงายจะแก้แค้นตนหากเตงงายกลับมาได้ อุยก๋วนจึงยุให้เตนซกสังหารเตงงายโดยย้ำเตือนเรื่องที่เตงงายเคยอยากจะสั่งประหารชีวิตเตนซกในปีก่อนหน้า เตนซกนำทหารไปสกัดเตงงายที่หมู่บ้านซานเจ้า (三造亭 "ซานเจ้าถิง") ในอำเภอกิมก๊ก เตนซกจัดการสังหารเตงงายและเตงต๋ง (鄧忠 "เติ้ง จง") บุตรชาย